રાજકોટ બસ સ્ટેશનમાં આજે સાંજે પીએસઆઈ પી. પી. ચાવડાની રિવોલ્વરમાંથી ગોળી છૂટતા નિર્દોષ મુસાફર હિમાંશુભાઈ ગોહેલનું મૃત્યુ થયાનું જાણવા મળે છે : લોકોના ટોળા ઉમટી પડ્યા છે : આ લખાય છે ત્યારે ડીસીપી, એસીપી સહિતના પોલીસ કાફલા સાથે સ્થળ ઉપર દોડી ગયા છે : શહેર આખામાં આ બનાવની ભારે ચર્ચા ચાલી રહી છે : હાલ તુરંત એવી વાત બહાર આવી રહી છે કે બસ સ્ટેશન ચોકીમાં પીએસઆઈ પોતાની સર્વિસ રિવોલ્વરનું નવું કવર ચડાવતા હોય તે વખતે અકસ્માતે ગોળી છૂટતા આ કરૂણ ઘટના બની છે : જો કે વધુ વિગતો આ સમગ્ર કેસની તપાસ બાદ બહાર આવશે : મૃતક હિમાંશુભાઈ પાસેથી આધાર કાર્ડ સહિતના ઓળખકાર્ડો મળી આવેલ : જેના પરથી પોલીસે વધુ તપાસ હાથ ધરી છે : ઘટનાની જાણ થતા ૧૦૮ના નિલેશભાઈ સહિતનો સ્ટાફ સ્થળ પર દોડી ગયો હતો.